חליפת מאו

ממוזער|שמאל|200px|תרשים של חליפת מאו
**חליפת מאו** היא חליפת טוניקה סינית המהווה סגנון לבוש גברי לרוב שנודע במקור בסין כחליפת ג'ונגשאן (בסינית מפושטת: 中山装; בסינית מסורתית: 中山裝; בפין-יין: Zhōngshān zhuāng) על שם המנהיג הרפובליקני סון יאט-סן (סון ג'ונגשאן). סון יאט-סן הציג את הסגנון זמן קצר לאחר ייסוד הרפובליקה הסינית (1912–1949) כצורת לבוש לאומי בעלת גוונים פוליטיים מובהקים. ארבעת הכיסים מייצגים את ארבע המידות הטובות: הגינות, צדק, יושר ובושה; וחמשת הכפתורים מייצגים את ענפי ממשלת סין הקודמת (המבצעת, המחוקקת, השופטת, הבחינה והשליטה).

לאחר ניצחון הקומוניסטים במלחמת האזרחים הסינית והקמת הרפובליקה העממית של סין בשנת 1949, חליפות כאלה החלו להילבש באופן נרחב על ידי אזרחים גברים ומנהיגי ממשלה כסמל לאחדות הפרולטרית וכמקבילה מזרחית לחליפת העסקים המערבית. השם "חליפת מאו" מגיע מחיבתו של מייסד סין הקומוניסטית מאו דזה-דונג לסגנון. הבגד נקשר קשר הדוק אליו ועם הקומוניזם הסיני. גזרת החליפה של מאו הושפעה מהטוניקה של שליט ברית המועצות יוסיף סטלין שהייתה נפוצה אז בקרב פקידים סובייטים. למרות שירד השימוש בה בקרב הציבור הרחב בשנות ה-80 וה-90 עקב הפופולריות הגוברת של חליפת העסקים, היא עדיין נלבשת בדרך כלל על ידי מנהיגים סינים במהלך טקסים ואירועים ממלכתיים חשובים. חליפת מאו נלבשת גם בקוריאה הצפונית על ידי אליטות מפלגת הפועלים של קוריאה ובכלל זה המנהיגים קים איל סונג וקים ג'ונג און.

חליפת מאו נותרה הלבוש הרשמי הסטנדרטי עבור הדור הראשון והשני של מנהיגי סין , כמו דנג שיאופינג. במהלך שנות ה-90, היא החלה להילבש בתדירות הולכת ופוחתת על ידי מנהיגי דורו של מזכ"ל המפלגה הקומוניסטית הסינית, ג'יאנג דזה-מין, ככל שיותר ויותר פוליטיקאים סינים החלו ללבוש חליפות בסגנון אירופאי מסורתי עם עניבות. ג'יאנג לבש אותה רק באירועים מיוחדים, כמו ארוחות ערב ממלכתיות. מנהיג סין חו ג'ינטאו המשיך ללבוש את חליפת מאו באירועים מיוחדים, כמו טקס לציון 60 שנה לרפובליקה העממית בשנת 2009. חו ג'ינטאו הופיע בארוחת ערב ממלכתית בארצות הברית כשהוא לבוש בחליפת עסקים, וספג ביקורת מסוימת על היותו לבוש פשוט מידי מדי באירוע רשמי. בממשל שי ג'ינפינג, הפכה חליפת מאו לפופולרית כמדים דיפלומטיים ושמלת ערב.

חליפת מאו נלבשת בטקסים הרשמיים ביותר כסמל לריבונות לאומית. מנהיגי סין הבולטים תמיד לובשים חליפות מאו במצעדים צבאיים בבייג'ינג, למרות שחברי ועדת הקבע של הפוליטביורו ופקידים אחרים בפוליטביורו לובשים חליפות עסקים אירופאיות. נהוג שמנהיגים סינים לובשים חליפות מאו בעת השתתפות בארוחות ערב ממלכתיות. במצב זה, חליפת מאו משמשת כמעין שמלת ערב, המקבילה למדים צבאיים עבור מונרך, או טוקסידו עבור מנהיג בכיר.

חליפת מאו משמשת גם כמדים דיפלומטיים. למרות ששגרירים סינים לובשים בדרך כלל חליפות עסקים אירופאיות, שגרירים סינים רבים בוחרים ללבוש חליפת מאו כאשר הם מגישים את כתב האמנה שלהם לראש המדינה. טקס הענקת האמנה מסמל את ההכרה הדיפלומטית הקיימת בין שתי המדינות, ולכן הוא נושא רמה גבוהה יותר של פורמליות מאשר פגישות דיפלומטיות אחרות.

בשנות ה-60 וה-70, חליפת מאו הפכה לאופנתית בקרב סוציאליסטים ואינטלקטואלים ממערב אירופה, אוסטרליה וניו זילנד. היא נלבשה לעיתים מעל צווארון גולף.

## גלריה

תמונה:Young girl dressed in soldier attire at the arrival of the press plane in Peking, China - NARA - 194411.tif|אישה עם חליפת מאו, בייג'ינג, 1972
תמונה:Mao Proclaiming New China.JPG|מאו דזה-דונג עם בכירי ממשל בזמן טקס הכרזת הרפובליקה העממית של סין , אוקטובר 1949
תמונה:0196 - Nordkorea 2015 - Hamhung - Düngemittelfabrik (22342532084).jpg|צפון קוריאני עם חליפת מאו בהמהונג
תמונה:1954 chenyun maozedong.jpg|מאו דזה-דונג עם בכירי ממשל לבושים בחליפת מאו, בג'ונגננהאי, 1954
תמונה:1940 Zhu De in Yan'an.jpg|ז'ו דה וקציני צבא השחרור העממי לבושים בחליפת מאו, 1940
תמונה:Sun Yat-sen 2.jpg|סון יאט-סן בחליפת מאו
תמונה:Mao Zedong and Li Zongren.jpg|מאו דה-דונג עם לי דזונגז'ן לבושים בחליפת מאו, ה-1 באוקטובר 1966
תמונה:1967-01 1966年毛泽东与林彪2.jpg|מאו דה-דונג עם לין ביאו לבושים מדים מודל 65 , הגרסה הצבאית של חליפת מאו במהלך מהפכת התרבות בסין, 1967.
תמונה:Zhongshan suit from Hong Kong.jpg|חליפת מאו למכירה בהונג קונג
תמונה:Nicolae Ceaușescu & Kim Il Sung (1978).jpg|קים איל סונג בחליפת מאו לצד ניקולאה צ'אושסקו, פיונגיאנג 1978


## קישורים חיצוניים

## הערות שוליים

קטגוריה:סין: תרבות
מאו
קטגוריה:מאו דזה-דונג